b'\n_START_ARTICLE_\nPistep\xc3\xb6rssi\n_START_PARAGRAPH_\nPistep\xc3\xb6rssi on palloilussa ja erityisesti joukkueurheilussa k\xc3\xa4ytetty tilastointimenetelm\xc3\xa4, jolla osoitetaan, kuinka monta tehopistett\xc3\xa4 jokin pelaaja on tehnyt. Tehopisteiksi lasketaan, esimerkiksi j\xc3\xa4\xc3\xa4kiekossa, maali tai maaliin johtanut sy\xc3\xb6tt\xc3\xb6._NEWLINE_Tyypillisesti pistep\xc3\xb6rssi on luettelo, jossa n\xc3\xa4ytet\xc3\xa4\xc3\xa4n eniten tehopisteit\xc3\xa4 tehneet pelaajat yksitt\xc3\xa4isell\xc3\xa4 kaudella. Pistep\xc3\xb6rssin voittajaksi ilmoitetaan kauden tai turnauksen p\xc3\xa4\xc3\xa4tteeksi eniten tehopisteit\xc3\xa4 tehnyt pelaaja. J\xc3\xa4\xc3\xa4kiekossa on tapana palkita pistep\xc3\xb6rssin voittaneita pelaajia: esimerkiksi j\xc3\xa4\xc3\xa4kiekon SM-liiga my\xc3\xb6nt\xc3\xa4\xc3\xa4 vuosittain Veli-Pekka Ketola -palkinnon ja NHL-liiga on jakanut yli 50 vuoden ajan Art Ross Trophyn runkosarjan pistep\xc3\xb6rssin voittaneelle pelaajalle.'